14593 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1066 

28 Ιουλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της συστατικής πράξης του Νομικού 
Προσώπου με την επωνυμία «Λέσχη Πνευματικής 

Εστίας Βούλας». 1 

Καθορισμός Περιοχής Απαγόρευσης Κυνηγιού Ορι¬ 
σμένου Χρόνου. 2 

Απαγόρευση Κυνηγίου όλων των θηραμάτων, για (3) 


τρία χρόνια σε έκταση (29.000) είκοσι εννέα χιλιάδων 
στρεμμάτων, περιφέρειας Δημ. Διαμ. Ασπραγγέλων, 
Βίτσας, Κάτω Πεδινών & Καλπακίου Δήμων Κεντρι¬ 
κού Ζαγορίου & Καλπακίου, Νομού Ιωαννίνων. 3 

Χορήγηση άδειας άσκησης επαγγέλματος Φυσικού Νο¬ 
σοκομείων εκτός περιοχής Ιοντιζουσών Ακτινοβολιών. 4 
Κατάργηση μονίμου καταφυγίου άγριας ζωής στην πε¬ 
ριοχή «Ροβιών» Δήμου Ελυμνίων Νομού Εύβοιας 


περιφέρειας Στερεός Ελλάδας. 5 

Χορήγηση άδειας λειτουργίας Μονάδας Φροντίδας 
Ηλικιωμένων Μ-Κ στο Σωματείο Ορθόδοξη Γώνιά με 
την επωνυμία «Το Σπίτι της Χριστιανικής Αγάπης». 6 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού. 7 

Καθιέρωση υπερωριακής εργασίας με αμοιβή πέραν 
του κανονικού ωραρίου εργασίας σε οκτώ (8) υπαλ¬ 
λήλους της Δ/νσης Ανάπτυξης Ν. Α. Λευκάδας 8 

Διαπίστωση ανάγκης και καθιέρωσης υπερωριακής ερ¬ 
γασίας με αμοιβή, για το έτος 2005 κατά τις απογευ¬ 
ματινές ώρες, Κυριακές και εξαιρέσιμες ή κατά τις νυ¬ 
χτερινές ώρες, των υπαλλήλων της Ν.Α. Χαλκιδικής. 9 
Καθιέρωση υπερωριακής εργασίας στη Νομαρχιακή 


Αυτοδιοίκηση Χαλκιδικής. 10 


ΑΠΟΦΑΣΕΙ Σ 

Αριθ. 08/ΔΤΑ/16185 (1) 

Τροποποίηση της συστατικής πράξης του Νομικού Προ¬ 
σώπου με την επωνυμία «Λέσχη Πνευματικής Εστίας 
Βούλας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 203 του π.δ. 410/1995 (ΦΕΚ 
231/Α'). 


2) Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ 107/ τ. 
Α730.5.1997). 

3) Το υπ’ αριθμ. π.δ. 320/1976 (ΦΕΚ 120/τ. Α724.5.1976) 
περί σύστασης ιδίου Νομικού Προσώπου με την επωνυμία 
«Λέσχη Πνευματικής Εστίας Βούλας». 

4) Τις ρυθμίσεις του άρθρου 29Ατου ν. 1558/1985 που 
προστέθηκε με το άρθρο 27 του ν. 2081/1992, σχετικά με 
την υποχρέωση αναγραφής κάλυψη δαπάνης που συνε¬ 
πάγεται η έκδοση κάθε κανονιστικής πράξης. 

5) Την υπ’αριθμ. οικ. 16976/12.11.2003 απόφαση του 
Γ ενικού Γ ραμματέα Περιφέρειας Αττικής για μεταβίβαση 
εξουσίας υπογραφής «Με εντολή Γ ενικού Γ ραμματέα Πε¬ 
ριφέρειας» στο Γενικό Διευθυντή της Περιφέρειας Αττι¬ 
κής. 

6) Την υπ’ αριθμ. 167/2005 απόφαση του Δημοτικού 
Συμβουλίου Βούλας, αποφασίζουμε: 

Τροποποιούμε τη συστατική πράξη του Νομικού Προ¬ 
σώπου με την επωνυμία «Λέσχη Πνευματικής Εστίας Βού¬ 
λας», ως προς την επωνυμία καιτηνπαρ. 3του άρθρου μό¬ 
νου αυτής που αναφέρεται στη διοίκηση, ως εξής: 

Άρθρο μόνον 

Συστήνουμε στο Δήμο Βούλας του Νομού Αττικής Νο¬ 
μικό Πρόσωπο Δημοσίου Δικαίου με την επωνυμία «Πνευ¬ 
ματική Εστία Βούλας». 

3) Το Νομικό Πρόσωπο διοικείται από εννέα (9) μέλη, τα 
οποία μαζί με τους αναπληρωτές τους ορίζονται με από¬ 
φαση του Δημοτικού Συμβουλίου και αποτελείται από: 

α) Το Δήμαρχο ή άλλο μέλος αιρετό ή μη, που ορίζεται 
από αυτόν, ως πρόεδρος του Διοικητικού Συμβουλίου. 

β) Δύο (2) Δημοτικούς Συμβούλους. 

γ) Έξι (6) δημότες ή κατοίκους που έχουν ανάλογη 
επαγγελματική ή κοινωνική δράση ή ειδικές γνώσεις ανά¬ 
λογες με το σκοπό του νομικού προσώπου. 

Κατά τα λοιπά εξακολουθεί να ισχύει η συστατική πρά¬ 
ξη του Νομικού Προσώπου «Λέσχη Πνευματικής Εστίας 
Βούλας». 

Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Βού¬ 
λας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 15 Ιουλίου 2005 

Με εντολή Γενικού Γραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 2430 (2) 

Καθορισμός Περιοχής Απαγόρευσης Κυνηγιού Ορισμέ¬ 
νου Χρόνου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 258 παρ. 5 του ν.δ. 86/1969 
όπως προστέθηκε με το αρ. 7 παρ. 3 του ν. 177/1975 «πε¬ 
ρί αντικαταστάσεως και συμπληρώσεως διατάξεων τινών 
του ν.δ. 86/1969 «περί Δασικού Κώδικα» 

2. Τις διατάξεις της υπ’ αριθμ. 414985/29.11.1985 (ΦΕΚ 
757/τ. Β'/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα Διαχείρισης της άγριας πτηνοπανίδας», 
όπως αυτή τροποποιήθηκε με τις υπ’ αριθμ. 366599/ 

16.12.1996 (ΦΕΚ 1188/τ. Β/31.12.1996) και 294283/ 

23.12.1997 (ΦΕΚ 68/τ. Β'/4.2.1998) κοινές αποφάσεις των 
Υπουργών Εθνικής Οικονομίας και Γεωργίας. 

3. Την υπ’ αριθμ. 78006/2538/1.7.1994 διαταγή του 
Υπουργείου Γεωργίας «περί Απαγορεύσεων Κυνηγίου 
Ορισμένου χρόνου». 

4. Τις διατάξεις του π.δ. 94/1993 (ΦΕΚ 40/τ. Α7 
22.3.1993) «περί καθορισμού αρμοδιοτήτων που διατη¬ 
ρούνται από τον Υπουργό και τις Περιφερειακές Αρχές ή 
Όργανα Διανομαρχιακού Επιπέδου του Υπουργείου Γε¬ 
ωργίας». 

5. Τις διατάξεις του ν. 2503/1997 (ΦΕΚ 107/τ. Α71997) «Δι¬ 
οίκηση, Οργάνωση, στελέχωση της Περιφέρειας, ρύθμιση 
θεμάτων για τοπική αυτοδιοίκηση και άλλες διατάξεις». 

6. Το άρθρο 29Ατου ν. 1558/1985 (ΦΕΚ 137/τ. Α71985) 
«Κυβέρνηση και Κυβερνητικά όργανα» που προστέθηκε 
με το άρθρο 27 του ν. 2081/1992 (ΦΕΚ 154/τ. Α71992). 

7. Την υπ’ αριθμ. 264/2001 απόφαση της Γενικής Γραμ¬ 
ματέας Περ. Βορείου Αιγαίου (ΦΕΚ457/τ. Β72001) «περί 
μεταβίβασης αρμοδιοτήτων». 


8. Το υπ’ αριθμ. 578/10.4.2005 έγγραφο του Κυνηγετι¬ 
κού Συλλόγου Αγιάσου με το οποίο προτείνεται να δημι- 
ουργηθεί περιοχή Απαγόρευσης Κυνηγιού Ορισμένου 
Χρόνου στη θέση «Σωτήρα» του Δήμου Αγιάσου 

9. Το υπ’ αριθμ. 199/6.7.2005 έγγραφο της Β' Κ.Ο.Α. με 
το οποίο εκφράζεται η σύμφωνη γνώμη 

10. Η υπ’ αριθμ. ΔΥ/5.7.2005 εισήγηση του Γραφείου 
Άγριας Ζωής και η σύμφωνη γνώμη της Υπηρεσίας μας. 

11. Την ανάγκη προστασίας του ενδημικού θηράματος 
(πέρδικας) και του φασιανού στην περιοχή όπου υπάρχει 
κατάλληλος πυρήνας προσαρμογής, αποφασίζουμε: 

Απαγορεύουμε το κυνήγι όλωντων θηραμάτων για τρία 
(3) χρόνια, συγκεκριμένα από 1.8.2005 έως 1.8.2008, 
στην περιοχή «Σωτήρας»του Δήμου Αγιάσου ως εξής: 

Απαγόρευση Κυνηγίου Ορισμένου Χρόνου 

Έκταση 2.000 στρεμμάτων, που απεικονίζεται στο συ¬ 
νημμένο στην αλληλογραφία τοπογραφικό διάγραμμα 
1:10.000, περικλείεται με πράσινο διακεκομμένο περί¬ 
γραμμα και πράσινη γραμμοσκίαση, και περιγράφεται ως 
εξής: 

«Αρχίζει από τον επαρχιακό δρόμο Βασιλικών - Μυτιλή¬ 
νης (σημείο Α του τοπογραφικού διαγράμματος) νότια 
της Μ. Λίμνης και ακολουθεί ανατολικά τον επαρχιακό 
δρόμο ως τη διασταύρωση για Αμπελικό (σημείο Β), όπου 
συνεχίζει νότια τον επαρχιακό δρόμο Μυτιλήνης - Αμπελι- 
κού. Περνάει από τη θέση «Πέντε Βρύσες» (σημείο Γ) και 
ακολουθώντας με νοτιοδυτική κατεύθυνση τον επαρχια¬ 
κό δρόμο Μυτιλήνης - Αμπελικού συναντάει παραπόταμο 
του ρέματος Σωτήρα (σημείο Δ). Ακολουθεί βόρεια τον 
παραπόταμο ως το σημείο όπου συναντάει το ρέμα του 
Σωτήρα επί του υπάρχοντος δασικού δρόμου (σημείο Ε) 
και συνεχίζει βορειοανατολικά πάνω στο δασικό δρόμο 
που οδηγεί στον επαρχιακό δρόμο Βασιλικών - Μυτιλήνης 
(σημείο Α) όπου και άρχισε.» 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 13 Ιουλίου 2005 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
ΓΕΩΡΓΙΟΣ ΒΑΡΘΑΚΟΥΛΗΣ 





Ίιριφίριια Βορηου Αιγαίου 
Διίύθυνση Δασών Ν. Λίσβου 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2290 (3) 

Απαγόρευση Κυνηγίου όλων των θηραμάτων, για (3) τρία 

χρόνια σε έκταση (29.000) είκοσι εννέα χιλιάδων 

στρεμμάτων, περιφέρειας Δημ. Διαμ. Ασπραγγέλων, 

Βίτσας, Κάτω Πεδινών & Καλπακίου Δήμων Κεντρικού 

Ζαγορίου & Καλπακίου, Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

1.1. Του ν. 2503/1997 « Διοίκηση, Οργάνωση, Στελέχω- 
σητης Περιφέρειας κ.λπ.». 

1.2. Του ν. 2647/1998 «Μεταβίβαση αρμοδιοτήτων στην 
Περιφέρεια». 

1.3. Του άρθρου 258 παρ. 5 του ν.δ. 86/1969 «Περί Δα¬ 
σικού Κώδικα», που προστέθηκε με την παρ. 3 του άρθρο 
7 του ν. 177/1975 «περί αντικαταστάσεως και συμπληρώ- 
σεως διατάξεων τινών του ν.δ. 86/1969 του Δασικού Κώ¬ 
δικα». 

2. Την υπ’ αριθμ. 414985/29.11.1985 (ΦΕΚ 757/τ. Β'/ 
18.12.1985) κοινή απόφαση, «Μέτρα διαχείρισης άγριας 
πτηνοπανίδας. 

3. Την υπ’ αριθμ. 78006/2538/1.7.1994 δ/γήτου Υπουρ¬ 
γείου Γεωργίας «Απαγορεύσεις κυνηγίου ορισμένου χρό¬ 
νου». 

4. Την υπ’ αριθμ. 13519/7.7.2004 (ΦΕΚ 1115/τ. Β'/ 
23.7.2004) απόφαση Γεν. Γραμ. Περ. Ηπείρου «Μεταβί¬ 
βαση αρμοδιοτήτων και παροχή εξουσιοδότησης υπο¬ 
γραφής αποφάσεων, εγγράφων κ.λπ. με εντολή Γεν. 
Γραμ. Περ. Ηπείρου στον Γενικό Δ/ντή, Επιθεωρητή Δα¬ 
σών και στους Δ/ντές Δασών και Προϊσταμένους Δασαρ¬ 
χείων». 

5. Την υπ’ αριθμ. 4899/7.7.2005 αναφορά -πρόταση του 
Δασαρχείου Ιωαννίνων. 

6. Το γεγονός ότι στην περιοχή του θέματος επικρατούν 
ιδανικές συνθήκες για την προστασία, ανάπτυξη, αναπα¬ 
ραγωγή και εκμετάλλευση του θηραματικού πλούτου, 
αποφασίζουμε: 

Απαγορεύουμε το κυνήγι όλων των θηραμάτων για (3) 
τρία χρόνια, σε έκταση (29.000) είκοσι εννέα χιλιάδων 
στρεμμάτων, περιοχής Δημ. Διαμ. Ασπραγγέλων, Βίτσας, 
Κάτω Πεδινών & Καλπακίου, Δήμων Κεντρικού Ζαγορίου 
& Καλπακίου, Νομού Ιωαννίνων, η οποία απεικονίζεται 
στο συνημμένο στην παρούσα χάρτη με κλίμακα 1:50.000 


του Δασάρχη Ιωαννίνων και της οποίας τα όρια έχουν ως 
ακολούθως: 

Αρχίζουν από τους εγκαταλειμμένους στάβλους Τσια- 
πάρη στη θέση Κρανιά του Δ.Δ. Ασπραγγέλων και ακο¬ 
λουθώντας ανοδικά ανώνυμο ρέμα καταλήγει στην επαρ¬ 
χιακή οδό Ιωαννίνων - Κήπων την οποία ακολουθεί μέχρι 
την διασταύρωση προς το Δ.Δ. Βίτσας. Από το σημείο αυ¬ 
τό συνεχίζει επί της επαρχιακής οδού προς το Δ.Δ. Βίτσας 
μέχρι να συναντήσει τον αγροτικό δρόμο προς τα αντλιο¬ 
στάσια του Δ.Δ. Βίτσας τον οποίο ακολουθεί και με κα¬ 
τεύθυνση βόρεια καταλήγει στο δρόμο του αναδασμού 
τον οποίο ακολουθεί μέχρις ότου συναντήσει το αντλιο¬ 
στάσιο του Δ.Δ. Άνω Πεδινών. Από το σημείο αυτό ακο- 
λουθείτηνεπαρχιακή οδόπροςτοΔ.Δ. Καλπακίου μέχρις 
ότου συναντήσει τον κοινοτικό δρόμο προς Δ.Δ. Κάτω Πε¬ 
δινών και αφού παρακάμψει τον οικισμό του Δ.Δ. Κάτω 
Πεδινών καταλήγει στην κορυφή 1044 όπου υπάρχει το 
τριγωνομετρικό της Γ.Υ.Σ. Από το σημείο αυτό με κατεύ¬ 
θυνση βόρεια ακολουθείτον υδροκρίτη με κατάληξη στην 
κορυφή 1090 και συγκεκριμένα στη θέση παρατηρητή¬ 
ριο. Από τη θέση αυτή ακολουθεί καθοδικά ανώνυμη ρά¬ 
χη μέχρις ότου συναντήσει την επαρχιακή οδό Κάτω Πε¬ 
δινών - Καλπακίου την οποία ακολουθεί μέχρι την δια¬ 
σταύρωση της με την εθνική οδό Ιωαννίνων - Κόνιτσας. 
Από τη θέση αυτή ακολουθεί την εθνική οδό προς Ιωάννι¬ 
να και κλείνει στο ύψος που συναντά τους εγκαταλειμμέ¬ 
νους στάβλους Τσιαπάρη στη θέση Κρανιά, από όπου και 
άρχισε. 

Σκοπός της εν λόγω απαγορευτικής διάταξης είναι η 
προστασία και η ανάπτυξη του θη-ραματικού πλούτου και 
από τις διατάξεις της παρούσας δεν προκαλείται δαπάνη 
σε βάρος του Δημοσίου. 

Η τήρηση της ανατίθεται στους Δασικούς Υπαλλήλους, 
Δημοτικούς και Κοινοτικούς Υπαλλήλους στην Ελληνική 
Αστυνομία και σε κάθε φιλόνομο πολίτη. Οι παραβάτες 
της παρούσας τιμωρούνται σύμφωνα με τις ισχύουσες 
περί Θήρας διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σής της και λήγει στις 31.7.2008. 

Ιωάννινα, 13 Ιουλίου 2005 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 4309 (4) 

Χορήγηση άδειας άσκησης επαγγέλματος Φυσικού Νο¬ 
σοκομείων εκτός περιοχής Ιοντιζουσών Ακτινοβολιών. 

Ο ΝΟΜΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν.δ. 181/1974 (ΦΕΚ 347/τ. Α'/1974) 
Περί προστασίας εξ Ιοντιζουσών ακτινοβολιών. 

2. Την υπ’ αριθμ. Α2 στ/2073/83 (ΦΕΚ 280/τ. Β'/1983) 
υπουργική απόφαση Καθορισμός προσόντων για την 
επαγγελματική απασχόληση των Φυσικών Νοσ/μείων. 

3. Την υπ’ αριθμ. 1014 (ΦΟΡ) 94 (ΦΕΚ 216/2001) κοινή 
υπουργική απόφαση «Έγκριση Κανονισμών Ακτινοπρο¬ 
στασίας». 

4. Την από 18.4.2005 αίτηση του Φυσικού ΤΣΟΥΓΚΟΥ 
ΧΡΥΣΟΒΑΛΑΝΤΗ - ΙΩΑΝΝΗ του Μελέτιου. 

5. Την γνωμοδότηση της αρμόδιας επιτροπής χορήγη¬ 
σης άδειας άσκησης του επαγγέλματος Φυσικού 
Νοσ/μείων εκτός της περιοχής των Ιοντιζουσών Ακτινο¬ 
βολιών (Συνεδρίαση 21η 17.6.2005). 

6. Τον. 2647/1998 (ΦΕΚ 237/τ. Α'/1998) Μεταβίβαση αρ¬ 
μοδιοτήτων στις Περιφέρειες και την Αυτοδ/ση και-άλλες 
διατάξεις, αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων εκτός περιοχής Ιοντιζουσών Ακτινοβολιών 
στονΤΣΟΥΓΚΟ ΧΡΥΣΟΒΑΛΑΝΤΗ - ΙΩΑΝΝΗ του Μελετίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 12 Ιουλίου 2005 

Με εντολή Νομάρχη 
Ο Διευθυντής 
ΑΝ. ΝΤΑΛΑΚΟΥΡΑΣ 

-♦- 

Αριθ. 1941 (5) 

Κατάργηση μονίμου καταφυγίου άγριας ζωής στην πε¬ 
ριοχή «Ροβιών» Δήμου Ελυμνίων Νομού Εύβοιας περι¬ 
φέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του π.δ. 94/1993 (ΦΕΚ40/τ. Α'/ 22.3.1993) 
«περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα διανο- 
μαρχιακού επιπέδου του Υπουργείου Γεωργίας». 

2. Τις διατάξεις του ν. 2218/1994 (ΦΕΚ 90/τ. Α'/ 
13.6.1994) «Ίδρυση Νομαρχιακής Αυτοδιοίκησης, τροπο¬ 
ποίηση διατάξεων γιατηνπρωτοβάθμια αυτοδιοίκηση και 
την Περιφέρεια και άλλες διατάξεις», όπως αυτές συ¬ 
μπληρώθηκαν με τις διατάξεις του ν. 2240/1994 (ΦΕΚ 
153/τ. Α'/16.9.1994), «Συμπλήρωση διατάξεων για τη Νο¬ 
μαρχιακή Αυτοδιοίκηση και άλλες διατάξεις». 

3. Τις διατάξεις του ν. 2503/1997 (ΦΕΚ 107/τ. Α') «Διοί¬ 
κηση, Οργάνωση, Στελέχωση της Περιφέρειας κ.λπ.». 

4. Τις υπ’ αριθμ. 5440/12.12.2003 (ΦΕΚ 1961/τ. Β'/ 
31.12.2003) και 1526/5.4.2004 (ΦΕΚ614/τ. Β'/27.4.2004) 
αποφάσεις του Γενικού Γραμματέα Περιφέρειας Στερεός 
Ελλάδας περί «Μεταβίβασης δικαιώματος υπογραφής 
«Με εντολή Γενικού Γ ραμματέα της Περιφέρειας Στερεάς 
Ελλάδας» στους προϊσταμένους των δασικών υπηρεσιών. 

5. Το άρθρο 57, τροποποίηση και συμπλήρωση διατάξεων 


του ν.δ. 86/1969 «Δασικός Κώδιξ» (ΦΕΚ 7Α'), του ν. 2637/ 
1998 «Σύσταση Οργανισμού Πιστοποίησης κ.λπ.», (ΦΕΚ 
200/τ. Α'/1996), με το οποίο τροποποιήθηκαν τα άρθρα 253 
και 254 του ν.δ. 86/1969, όπως αυτά αντικαταστάθηκαν 
από τα άρθρα 3 και 4 του ν. 177/1975 (ΦΕΚ205Α'). 

6. Την υπ’ αριθμ. 414985/29.11.1985 (ΦΕΚ 757/τ. Β'/ 
18.12.1985) κοινή απόφαση των Υφυπουργού Εθνικής Οι¬ 
κονομίας και Αναπληρωτή Υπουργού Γεωργίας «Μέτρα 
διαχείρισης της άγριας πτηνοπανίδας», όπως αυτή τρο¬ 
ποποιήθηκε με τις υπ’ αριθμ. 366599/16.12.1996 (ΦΕΚ 
68/τ. Β'/4.2.1998), κοινές αποφάσεις των Υπουργών Εθνι¬ 
κής Οικονομίας και Γ εωργίας. 

7. Την υπ’ αριθμ. 89880/1506/31.3.2000 εγκύκλιο του 
Γενικού Διευθυντή Δασών και Φυσικού Περιβάλλοντος 
περί «Καταφυγίων Άγριας ζωής». 

8. Την υπ’ αριθμ. 54170/2952/1.7.1976 απόφαση του 
Υπουργού Γεωργίας με την οποία ιδρύεται μόνιμο κατα¬ 
φύγιο θηραμάτων στην περιοχή «Ροβιών», Δημοτικού 
Διαμερίσματος Ροβιών Δήμου Ελυμνίων, Νομού Εύβοιας 
και τροποποιήθηκε με την υπ’ αριθμ. 102954/16.10.1986 
απόφαση Υπουργού Γεωργίας. 

9. Την από 13.6.2005 έκθεση - εισήγηση του Δασολόγου 
Ο. X. Χαρτσά, με την τελική πρόταση για την κατάργηση 
του μονίμου καταφυγίου άγριας ζωής στις θέσεις «Βου- 
λούσια, Κάκαβος I. Μ. Γέροντος, Αγιονέρι, Γεφύρια, Λει- 
βαδάκια, Δραψερή, Αγιαννάκος, Κακιά Μέλισσα, Μαρού¬ 
λι» περιφέρειας Δήμου Ελυμνίων του Νομού Εύβοιας της 
περιφέρειας μας, για τους λόγους που αναλυτικά αναφέ- 
ρονται σ’ αυτήν. 

10. Τη σύμφωνη γνώμη του Δασάρχη Λίμνης σύμφωνα 
με την υπ’ αριθμ. 1668/15.6.2005 αναφορά του Δασαρ¬ 
χείου Λίμνης. 

11. Το γεγονός ότι, σύμφωνα με την ανωτέρω εισήγηση, 
αφ’ ενός εξέλειπαν οι λόγοι για τους οποίους είχε κριθεί 
αναγκαία η ίδρυση του ανωτέρου καταφυγίου και αφ’ ετέ¬ 
ρου δεν πληρούνται οι προϋποθέσεις που απαιτούνται 
προκειμένου να συνεχίσει να υφίσταται, αποφασίζουμε: 

1. Καταργούμε το καταφύγιο άγριας ζωής που είχε 
ιδρυθεί με την ανωτέρω απόφαση, στις περιοχές «Βου- 
λούσια, Κάκαβος, I. Μ. Γέροντος, Αγιονέρι, Γεφύρια, Λει- 
βαδάκια’ Δραψερή, Αγιαννάκος, Κακιά Μέλισσα, Μαρού¬ 
λι» περιφέρειας Δήμου Ελυμνίων, Νομού Εύβοιας της Πε¬ 
ριφέρειας μας σε έκταση εμβαδού 17.000 στρ. Το υπ’ 
όψιν καταφύγιο δεν προστατεύει σπάνια ή απειλούμενα 
είδη της πανίδας ή χλωρίδας, δεν είναι απαραίτητο για 
την διατροφή, διαχείμανση, αναπαραγωγή, διάσωση των 
ειδώντης άγριας πανίδας ή αυτοφυούς χλωρίδας, και δεν 
αποτελεί χαρακτηριστικό τύπο βιοτόπου επειδή : 

α) Περιλαμβάνει στα όρια του τον οικισμό «Κούλουρος» 
εγκαταλειμμένο μέχρι πρόσφατα που επανακατοικείται 
εποχιακά όμως τα τελευταία χρόνια, αλλά και μεμονωμέ¬ 
νες κατοικίες πολύ κοντά στα όρια του βρίσκεται και ο οι¬ 
κισμός «Μαρούλι». 

β) Πολλές γεωργικές εκτάσεις στο νοτιανατολικό του 
άκρο θέση Δραψερή (Δαμιά - Παλιοχώρι και στην συνέ¬ 
χεια των ορίων έχουν περιέλθει στην ιδιοκτησία οικοδομι¬ 
κών συνεταιρισμών και η ευρύτερη περιοχή μετατρέπεται 
σε οικιστική. 

γ) Οι έντονες ανθρωπογενείς δράσεις μέσα στο κατα¬ 
φύγιο αλλά και περιμετρικά (επαρχιακοί δρόμοι Ροβιών - 
Μαρουλιού - Βουτά - Ιστιαίας, Ροβιών - Κόκκινομηλιας - 
Κερασιάς - Ιστιαίας και Ροβιών - Δρυμώνα - Κερασιάς, λα¬ 
τομεία, οικιστικοί Συνεταιρισμοί), λειτουργία χώρου δασι- 

κής αναψυχής στους Καταρράκτες Δρυμώνα αλλά καιλα- 
τομείου στο Ξηρό όρος. 

2. Από τις διατάξεις της παρούσας απόφασης δεν προ- 
καλείταιδαπάνη σε βάροςτου Κρατικού Προϋπολογισμού. 

3. Η ισχύς της παρούσας άρχεται από της δημοσιεύσε- 
ώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 13 Ιουλίου 2005 

Με εντολή Γενικού Γραμματέα Περιφέρειας 
Ο Διευθυντής Δασών 
ΧΑΡΑΛΑΜΠΟΣ ΘΕΟΧΑΡΗΣ 

-♦- 

( 6 ) 

Χορήγηση άδειας λειτουργίας Μονάδας Φροντίδας Ηλι¬ 
κιωμένων Μ-Κ στο Σωματείο Ορθόδοξη Γ ώνιά με την 
επωνυμία «Το Σπίτι της Χριστιανικής Αγάπης». 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 2418/10.5.2005 απόφαση του Νομάρ¬ 
χη Αθηνών, που εκδόθηκε σύμφωνα με τις ισχύουσες δια¬ 
τάξεις του ν. 2345/1995 και της υπ’ αριθμ. Π4Β/4690/ 
11.9.1996, χορηγήται άδεια λειτουργίας Μονάδας Φρο¬ 
ντίδας Ηλικιωμένων Μ - Κ, στην Ορθόδοξη Χριστιανική 
Γ ώνιά με την επωνυμία «Τ ο Σπίτι της Χριστιανική Αγάπης» 
στην περιοχή Μελισσίων και την οδό Ανδρούτσου 5, δυ¬ 
ναμικότητας εικοσιέξι (26) κλινών. 

Ο Νομάρχης 

I. ΣΓΟΥΡΟΣ 

-♦- 

Αριθ. οικ. 34320 (7) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχια¬ 
κής Αυτοδιοίκησης», όπως τροποποιήθηκε και ισχύει σή¬ 
μερα. 

2. Τις διατάξεις του ισχύοντα Οργανισμού Εσωτερικής 
Λειτουργίας των Υπηρεσιώντης Νομαρχίας Αθηνών (ΦΕΚ 
680/20.5.2005/τ. Β'). 

3. Το άρθρο 26 παρ. 8 του ν. 2819/2000 ΥΠ.ΠΟ. «Περί 
μεταβίβασης αρμοδιότητας χορήγησης αδειών ίδρυσης 
και λειτουργίας Ερασιτεχνικών Σχολών Χορού». 

4. Την υπ’ αριθμ. οικ. 436/14.1.2005 απόφαση Νομάρχη 
Αθηνών «Περί μεταβίβασης αρμοδιοτήτων στον Εντεταλ¬ 
μένο Σύμβουλο Πολιτισμού Νικολόπουλο Χριστόδουλο 
(Χρήστο)». 

5. Το ν. 1158/1981 «Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως» (ΦΕΚ 
127/13.5.1981). 

6. Το π.δ. 457/1983 (ΦΕΚ 174/1983) «Ίδρυση και λει¬ 
τουργία Ερασιτεχνικών Σχολών Χορού». 

7. Την αίτηση της Χρυσούλας Ραβανή, με τα νόμιμα δι- 
καιολογητικά εντός του φακέλου, για χορήγηση άδειας 
ίδρυσης και λειτουργίας Ερασιτεχνικής Σχολής Χορού 
στην οδό Νευροκοπίου 3 στο Περιστέρι. 

8. Το πρακτικό αυτοψίας της Επιτροπής του άρθρου 6 
παρ. 4 του ν. 1158/1981 όπως τροποποιήθηκε μεταγενέ¬ 
στερα με την υπ’ αριθμ. 2436/1985 (ΦΕΚ 31/τ. Β'/1985) 


κοινή Απόφαση Υπουργών Προεδρίας Κυβερνήσεως και 
Πολιτισμού, αποφασίζουμε: 

1. Χορηγούμε στην Χρυσούλα Ραβανή άδεια ίδρυσης 
και λειτουργίας Ερασιτεχνικής Σχολής Χορού στο κτίριο 
επίτης οδού Νευροκοπίου 3 στο Δήμο Περιστεριού για το 
ισόγειο του κτιρίου. 

2. Επωνυμία της Σχολής ορίζεται «Σχολή Μπαλέτου Ρα¬ 
βανή Χρυσούλα». 

3. Διευθύντρια σπουδών ορίζεται η Χρυσούλα Ραβανή. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 12 Ιουλίου 2005 

Με εντολή Νομάρχη 
Ο Εντεταλμένος Σύμβουλος Πολιτισμού 
ΧΡΗΣΤΟΣ ΝΙΚΟΛΟΠΟΥΛΟΣ 

-♦- 

Αριθ. Δ.Διοικ. 1551 (8) 

Καθιέρωση υπερωριακής εργασίας με αμοιβή πέραν του 
κανονικού ωραρίου εργασίας σε οκτώ (8) υπαλλήλους 
της Δ/νσης Ανάπτυξης Ν. Α. Λευκάδας. 

Ο ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομ/κης 
Αυτ/σης» (ΦΕΚ21/τ. Α71996). 

2. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του Δη¬ 
μοσίου, Ν.Π.Δ.Δ. και Ο.Τ.Α., μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και 
άλλες συναφείς διατάξεις» (ΦΕΚ 297/τ. Α'/23.12.2003). 

3. Τις διατάξεις του άρθρου 25 παρ. 7 του ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλλες 
διατάξεις» (ΦΕΚ 180/τ. Α'/1999). 

4. Τον Οργανισμό Εσωτερικής Οργάνωσης καιΛειτουρ- 
γίας των Υπηρεσιώντης Ν. Α. Λευκάδας, όπως τροποποι¬ 
ήθηκε, κωδικοποιήθηκε σε ενιαίο κείμενο και ισχύει (ΦΕΚ 
1747/τ. Β72001). 

5. Τα υπ’ αριθμ. Δ.ΑΝΑΠΤ.507/23.2.2005 και Δ.ΑΝΑ- 
ΠΤ. 1266/9.5.2005 έγγραφα της Δ/νσης Ανάπτυξης Ν. Α. 
Λευκάδας, με τα οποία αιτείται την έκδοση απόφασης κα¬ 
θιέρωσης υπερωριακής εργασίας σε οκτώ (8) υπαλλήλους 
και για 1700 ώρες συνολικά, προκειμένου να αντιμετωπι- 
σθούνοι αυξημένες ανάγκες της εν λόγω Υπηρεσίας, λόγω 
της συνεχώς αυξανόμενης απαίτησης ταχείας εξυπηρέτη¬ 
σης των πολιτών, τη διενέργεια πολλαπλών αγορανομικών 
ελέγχων για την προστασία του καταναλωτή, την υλοποίη¬ 
ση προγραμμάτων και δράσεωντης Υπηρεσίας (Προγράμ¬ 
ματα Τουριστικής Προβολής, Διαρκούς Επιμόρφωσης 
Ενηλίκων, Πολιτισμού, Αθλητισμού κλπ), τη συσκευασία 
και αποστολή διαφημιστικού υλικού σε τουριστικές εκθέ¬ 
σεις και τη μεταφορά αρχείων της Υπηρεσίας από τις απο¬ 
θήκες που σήμερα βρίσκονται (παλιά ΝΕΛΕ, Δ/νσης Κτη¬ 
νιατρικής, Μαρίνας) σε νέα αποθήκη που μισθώθηκε. 

6. Την ανάγκη πρόσθετης καιπέραντου κανονικού ωρα¬ 
ρίου εργασίας σε οκτώ (8) υπαλλήλους της Δ/νσης Ανά¬ 
πτυξης Ν. Α. Λευκάδας, προκειμένου να αντιμετωπισθούν 
αυξημένες υπηρεσιακές ανάγκες. 

7. Το γεγονός ότι έχουν προβλεφθεί οι απαιτούμενες πι¬ 
στώσεις στον προϋπολογισμό της Ν. Α. Λευκάδας, τρέ¬ 
χοντος έτους, αποφασίζουμε: 

Καθιερώνουμε υπερωριακή εργασία με αμοιβή πέραν 
του κανονικού ωραρίου εργασίας για οκτώ (8) υπαλλή¬ 
λους της Δ/νσης Ανάπτυξης Ν. Α. Λευκάδας και για σύνο¬ 
λο 1700 ωρών, προκειμένου να αντιμετωπισθούν αυξημέ¬ 
νες ανάγκες της εν λόγω Υπηρεσίας: ταχεία εξυπηρέτηση 
των πολιτών, διενέργεια πολλαπλών αγορανομικών ελέγ¬ 
χων για την προστασία του καταναλωτή, υλοποίηση προ¬ 
γραμμάτων και δράσεων της Υπηρεσίας (Προγράμματα: 
Τουριστικής Προβολής, Διαρκούς Επιμόρφωσης Ενηλί¬ 
κων, Πολιτισμού, Αθλητισμού κ.λπ.), συσκευασία και απο¬ 
στολή διαφημιστικού υλικού σε τουριστικές εκθέσεις και 
μεταφορά των αρχείων της Υπηρεσίας σε αποθήκη. 

Η δαπάνη που θα προκληθεί από την παρούσα απόφα¬ 
ση ανέρχεται σε 7.500,00 ευρώ, θα βαρύνει τις πιστώσεις 
του Ειδικού Φορέα 90-38/350 με ΚΑΕ 0511 του εγκεκρι¬ 
μένου προϋπολογισμού της Νομαρχιακής Αυτοδιοίκησης 
Λευκάδας και έχει προβλεφθεί η απαραίτητη πίστωση. 

Η ονομαστική κατανομή των συνολικά 1.700 ωρών σε 
κάθε απασχολούμενο υπάλληλο καθώς και η βεβαίωση 
της παρασχεθείσης εργασίας από αυτούς θα γίνει με 
απόφαση της Δ/ντριας Ανάπτυξης Ν. Α. Λευκάδας. 

Η ισχύς της παρούσας απόφασης αρχίζει ένα μήνα πριν 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 14 Ιουλίου 2005 

Ο Νομάρχης 
ΧΡΗΣΤΟΣ ΛΑΖΑΡΗΣ 

-♦- 

Αριθ. 03/1863 οικ. (9) 

Διαπίστωση ανάγκης και καθιέρωσης υπερωριακής ερ¬ 
γασίας με αμοιβή, για το έτος 2005 κατά τις απογευ¬ 
ματινές ώρες, Κυριακές και εξαιρέσιμες ή κατά τις νυ¬ 
χτερινές ώρες, των υπαλλήλων της Ν.Α. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

Τις διατάξεις: 

1. Του άρθρου 16 του ν. 3205/2003 «Μισθολογικές ρυθ¬ 
μίσεις λειτουργών και Υπαλλήλων του Δημοσίου, 
Ν.Π.Δ.Δ. και ΟΤΑ» για υπερωριακή εργασία. 

2. Του άρθρου 25 παρ. 7 του ν. 2738/1999 «Συλλογικές 
διαπραγματεύσεις στη Δημόσια Διοίκηση κ.λπ.» (ΦΕΚ180 
Α'/1999), σύμφωνα με το οποίο η διαπίστωση της ανάγκης 
για υπερωριακή εργασία των υπαλλήλων της Ν. Α. και η 
καθιέρωση αυτής με αμοιβή γίνεται με απόφαση Νομάρ¬ 
χη ■ 

3. Την ανάγκη αντιμετώπισης εξαιρετικών,απρόβλε¬ 
πτων ή έκτακτων αναγκών, όπως πλημμύρες, χιονοπτώ¬ 
σεις, πυρκαγιές κ.λπ., ή έκτακτων υπηρεσιακών αναγκών, 
με την καθιέρωση υπερωριακής εργασίας, με αμοιβή του 
προσωπικού της Ν.Α. Χαλκιδικής κατά τις απογευματινές 
ώρες ,τις Κυριακές και εξαιρέσιμες ημέρες ή κατά τις νυ¬ 
χτερινές ώρες, για το Β' εξάμηνο 2005. 

4. Το γεγονός ότι είναι εξασφαλισμένη η πίστωση που 
απαιτείται, για την πληρωμή της συγκεκριμένης δαπάνης, 
που ανέρχεται στο ποσό των 28.000 ευρώ, αποφασίζου¬ 
με: 

Διαπιστώνουμε την ανάγκη υπερωριακής εργασίας των 
υπαλλήλων της Ν. Α. Χαλκιδικής Β' Εξαμήνου 2005 και κα¬ 
θιερώνουμε αυτήν με αμοιβή, για την αντιμετώπιση εξαι¬ 
ρετικών, απρόβλεπτων ή έκτακτων αναγκών, όπως πλημ¬ 


μύρες, χιονοπτώσεις, πυρκαγιές κ.λπ. ή έκτακτων υπηρε¬ 
σιακών αναγκών, από τους υπαλλήλουςτης Ν. Α. Χαλκιδι¬ 
κής, κατά τις απογευματινές ώρες, τις Κυριακές, εξαιρέ¬ 
σιμες ημέρες ή κατά τις νυχτερινές ώρες. 

Οι ώρες υπερωριακής εργασίας συνολικά ανέρχονται 
σε 4.620, κατανέμονται δε ως εξής: σε απογευματινές 
3.300 ώρες, σε Κυριακές εξαιρέσιμες 660ώρες & νυχτε¬ 
ρινές 660 ώρες και θα απασχοληθούν 56 υπάλληλοι. 

Η δαπάνη αποζημίωσης της υπερωριακής εργασίας 
ύψους 18.000 ευρώ βαρύνει τις εγκεκριμένες πιστώσεις 
του προϋπολογισμού της Ν.Α. Χαλκιδικής, είναι δε εγγε¬ 
γραμμένη στους ειδικούς φορείς 072 και 311 και στους 
ΚΑΕ 0511 α, 0512 α και 0511 β, 0512 β αντίστοιχα. 

Η συγκρότηση του συνεργείου υπερωριακής απασχό¬ 
λησης θα γίνει με άλλη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 13 Ιουλίου 2005 

Ο Νομάρχης 
ΑΡΓΥΡΙΟΣ ΛΑΦΑΖΑΝΗΣ 

-♦- 

Αριθ. 475 (10) 

Καθιέρωση υπερωριακής εργασίας στη Νομαρχιακή 
Αυτοδιοίκηση Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Τις διατάξεις: 

α. Του νόμου 2218/1994 (ΦΕΚ 90/13.6.1994) «Ίδρυση 
της Νομαρχιακής Αυτοδιοίκησης». 

β. Την υπ’ αριθμ. 28/31.3.1995 απόφαση του Νομαρχια¬ 
κού Συμβουλίου του Ν. Χαλκιδικής «Περί οργανισμού της 
Νομαρχιακής Αυτοδιοίκησης» (ΦΕΚ 360/τ. Α74.5.1995) 
όπως τροποποιήθηκε με την υπ’ αριθμ. 309/1997 απόφα¬ 
ση του Νομαρχιακού Συμβουλίου του Νομού Χαλκιδικής 
(ΦΕΚ 1172/30.12.1997). 

γ. Του άρθρου 15 παραγρ 18 του ν. 2503/1997 (ΦΕΚ 
107/30.5.1997) με το οποίο καθιερώνεται υπερωριακή ερ¬ 
γασία για τον οδηγό Νομάρχη. 

δ. Του άρθρου 35 παραγρ. 6του νόμου 2738/1999 (ΦΕΚ 
180/τ. Α'/9.9.1999) με το οποίο η διαπίστωση της ανάγκης 
για υπερωριακή απασχόληση γίνεται με απόφαση του οι¬ 
κείου Νομάρχη. 

2. Τις ανάγκες που προκύπτουν κατά το Β' εξάμηνο του 
έτους 2005 και τη φύση της εργασίας του οδηγού Νο¬ 
μάρχη που απαιτεί απασχόληση πέραν του κανονικού 
ωραρίου. 

3. Το γεγονός ότι υπάρχει εγγεγραμμένη πίστωση στον 
ΚΑΕ 0511 και 0512 του φορέα 072 για την αντιμετώπιση 
της παραπάνω δαπάνης, που ανέρχεται στο ποσό των 
3.400 ευρώ, αποφασίζουμε: 

Καθορίζουμε τον αριθμό ωρών υπερωριακής απασχόλη¬ 
σης για τον οδηγό Νομάρχη σε 360 ώρες απογευματινές, 
96 ώρες για Κυριακές-εξαιρέσιμες και 96 ώρες νυχτερινές. 

Η κατανομή των παραπάνω ωρών θα γίνει με απόφαση 
του Νομάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 12 Ιουλίου 2005 

Ο Νομάρχης 
ΑΡΓΥΡΙΟΣ ΛΑΦΑΖΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




